Държавен вестник, бр. 99, 2010 г., стр. 122

СТР.  122	
Д Ъ Р Ж А В Е Н  В Е С Т Н И К 	
БРОЙ  99
Член ХІІ
Бюджетът
А. Бюджетът на агенцията ще бъде финан­
сиран от:
1. задължителните вноски на членовете, 
които са основани на степента на оценка на 
ООН, както са определени от Асамблеята;
2. доброволни вноски; и
3. други възможни източници
в съгласие с финансовите правила, които ще 
бъдат приети от Асамблеята с консенсус, както 
е определено в чл. ІХ, абз. Ж на този устав. 
Финансовите правила и бюджетът ще подсигурят 
надеждна финансова база на агенцията и ще 
осигурят ефективното и ефикасно осъществяване 
на дейностите на агенцията, както са опреде­
лени в работната програма. Задължителните 
вноски ще финансират основните дейности и 
административните разходи.
Б. Проектобюджетът на агенцията ще бъде 
изготвен от Секретариата и предоставен на 
Съвета за разглеждане. Съветът или ще го 
предаде по-нататък на Асамблеята с препоръка 
за одобрение, или ще го върне на Секретариата 
за преразглеждане и повторно представяне.
В. Асамблеята ще назначи външен ревизор, 
който ще бъде на тази позиция четири години 
и който ще има правото да бъде преизбиран. 
Първият ревизор ще бъде назначен за две години. 
Ревизорът ще проверява сметките на агенцията 
и ще прави препоръки според необходимостта 
с оглед на ефективността на управлението и 
на вътрешния финансов контрол.
Член ХІІІ
Юридическо лице, привилегии и имунитет
А. Агенцията ще бъде международно юри­
дическо лице. На територията на всеки член 
и подчинена на неговото национално законо­
дателство тя ще има такъв национален правен 
статус, какъвто е необходим за изпълнението 
на нейните функции и за осъществяването на 
нейните цели.
Б. Членовете ще решават за отделните при­
вилегии и имунитет.
Член ХІV
Отношения с други организации
След одобрение от Асамблеята Съветът ще 
бъде упълномощен да сключва споразумения 
от името на агенцията, които да установяват 
уместни отношения с ООН и всяка друга орга­
низация, чиято работа е свързана с дейността на 
агенцията. Постановленията на този член няма 
да засягат правата и задълженията на никой 
член, произтичащи от някакво съществуващо 
международно споразумение. 
Член ХV
Изменения и напускане, преразглеждане
А. Всеки член може да предлага измене­
ния на този устав. Заверени копия на всяко 
предложено изменение ще бъдат подготвени от 
генералния директор и ще бъдат предадени от 
него на всички членове най-малко деветдесет 
дни преди разглеждането му от Асамблеята.
Б. Измененията ще важат за всички членове:
1. когато бъдат одобрени от Асамблеята след 
разглеждане на мненията, дадени от Съвета за 
всяко предложено изменение; и
2. след като всички членове са се съгласили 
да се обвържат от изменението според техните 
съответни конституционни процеси; членовете 
трябва да изразят съгласието си за обвързване 
чрез депозиране на съответния документ при 
пазителя, за който говори чл. ХХ, абз. А.
В. По всяко време, след като изтекат пет 
години от влизането в действие на този устав 
съгласно абз. Г на чл. ХІХ, един член може да 
напусне агенцията, като предостави писмено 
уведомление за това, депозирано при пазите­
ля, за който се говори в чл. ХХ, абз. А, като 
той ще има грижата своевременно да уведоми 
Съвета и всички членове.
Г. Това напускане ще влезе в сила в края на 
годината, през която е обявено. Напускането 
на член на агенцията няма да засегне неговите 
договорни задължения съгласно следването на 
чл. V, абз. Б, или неговите финансови задъл­
жения за годината, през която той напуска.
Член ХVІ
Уреждане на спорове
А. Членовете ще уреждат всеки спор помежду 
си относно интерпретацията или прилагането 
на този устав с мирни средства съгласно чл. 2, 
абз. 3 от устава на ООН и за тази цел ще 
търсят решение чрез средствата, посочени в 
чл. 33, абз. 1 от устава на ООН. 
Б. Съветът може да допринесе за разреша­
ването на спора с каквито средства намери за 
подходящи, включително и като предостави 
добрите си служебни практики, като призове 
членовете на обсъждане към започване на 
процеса на разрешаване на спора със средства 
по техен избор и като препоръча срок за из­
пълнението на всяка приета от тях процедура.
Член ХVІІ
Временно отнемане на правата
А. Всеки член на агенцията, който закъсня­
ва със своите финансови вноски за агенцията, 
няма да има право да гласува, ако закъснелите 
вноски достигнат или надхвърлят сумата на 
неговите вноски за предходните две години. 
Но Асамблеята може да разреши на този член 
да гласува, ако е убедена, че незаплащането 
се дължи на обстоятелства, които са извън 
контрола на този член.
Б. Член, който непрекъснато нарушава 
постановленията на този устав или на всяко 
споразумение, сключено от него съгласно този 
устав, може да бъде отстранен от упражняване 
на привилегиите и правата на членство от Асам­
блеята, действаща с мнозинство от две трети 
на присъстващите членове и при гласуване по 
препоръка на Съвета.